અવસ્થીએ જણાવ્યું છે કે પોલીસને દંતેવાડા અને સુકમા જિલ્લાના સરહદી વિસ્તારમાં નકસલીઓની પ્રવૃત્તિઓની જાણ થઈ હતી. આ બાતમી મળ્યા બાદ જિલ્લા પોલીસ દળ, એસટીએફ અને ડીઆરજીએ સંયુક્ત પેટ્રોલિંગ ટીમને રવાના કરી હતી. તેમણે જણાવ્યું હતું કે આ ટીમ જ્યારે પુંગાર પહાડના જંગલમાં પહોંચી ત્યારે નકસલીઓએ પોલીસ ટીમ પર ગોળીબાર શરૂ કરી દીધા હતા. આ ઘટનામાં એક પોલીસ જવાનને ગોળી વાગતાં તેને ઈજા પહોંચી હતી. ત્યાર બાદ પોલીસે વળતા ગોળીબારમાં ચાર નકસલીઓને ઠાર માર્યા હતા.